Document ID: 31978R1128

ΚΑΝΟΝΙΣΜΟΣ (ΕΟΚ) αριθ. 1128/78 ΤΟΥ ΣΥΜΒΟΥΛΙΟΥ της 22ας Μαΐου 1978 περί συνάψεως της συμφωνίας υπό μορφή δύο ανταλλαγών επιστολών "περί τροποποιήσεως της συμφωνίας της 5ης Ιουνίου 1970 μεταξύ της Ευρωπαϊκής Οικονομικής Κοινότητος και της Ισπανίας περί ορισμένων τυρών"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
τη σύσταση της Επιτροπής,
Εκτιμώντας:
ότι κατόπιν αιτήσεως της Ισπανίας, η Επιτροπή άρχισε διαβουλεύσεις με τη χώρα αυτή προκειμένου να επανεξετάσει τις τιμές ορισμένων τυρών που περιλαμβάνονται στη συμφωνία της 5ης Ιουνίου 1970 μεταξύ της Ευρωπαϊκής Οικονομικής Κοινότητος και της Ισπανίας(1), όπως τροποποιήθηκε τελευταία την 22α Ιουλίου 1975(2)- ότι οι αντιπροσωπείες της Επιτροπής και της Ισπανίας κατέληξαν σε μία συμφωνία και ότι έγιναν δεκτές οι διατάξεις αυτής της συμφωνίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία υπό μορφή δύο ανταλλαγών επιστολών περί τροποποιήσεως της συμφωνίας της 5ης Ιουνίου 1970 μεταξύ της Ευρωπαϊκής Οικονομικής Κοινότητος και της Ισπανίας περί ορισμένων τυρών εγκρίνεται εξ ονόματος της Κοινότητος.
Το κείμενο της συμφωνίας προσαρτάται στον παρόντα κανονισμό.
Άρθρο 2
Ο πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τη συμφωνία υπό μορφή δύο ανταλλαγών επιστολών, με σκοπό τη δέσμευση της Κοινότητος.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Μαΐου 1978.

Labels: 18
3
17
5